แรงซื้อหุ้นพลังงานดัน SET รีบาวด์ 16 จุด รับปัจจัยบวก “วัคซีน” โควิด – ราคาน้ำมันพุ่ง
แรงซื้อหุ้นพลังงานดัน SET รีบาวด์ 16 จุด รับปัจจัยบวก “วัคซีน” โควิด - ราคาน้ำมันพุ่ง
25 พ.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,417.75 จุด บวก 16.12 จุด หรือ 1.15% สูงสุดที่ 1,419.68 จุด ต่ำสุดที่ 1,416.34 จุด มูลค่าการซื้อขาย 1.55 พันล้านบาท
ด้าน บล.ฟินันเซีย ไซรัส มองแนวโน้มตลาดวันนี้ คาด SET Index แกว่งตัวในกรอบ 1,390-1,420 จุด โดยบรรยากาศการลงทุนทั่วโลกเป็นบวกหลัง DJIA พุ่งทะลุ 30,000 จุดเป็นครั้งแรก รวมถึงราคาน้ำมันดิบที่ปรับขึ้นแรงจากผลการทดสอบวัคซีนที่ดี ทำให้ตลาดคาดหวังว่าเศรษฐกิจและการเดินทางจะฟื้นตัวในปีหน้า หนุนหุ้นในกลุ่มพลังงานซึ่งเป็นสัดส่วน Market Cap ใหญ่ของตลาด